polyglot-tagger/wikipedia-language-snippets-filtered huggingface dataset:
திரைப்படத்தின் இசை ஏ.ஆர். ரஹ்மானால் இசையமைக்கப்பட்டது. இப்படத்தின் பாடல்கள்களை எழுதியது இர்ஷத் காமில். ஏப்ரல் 24, 2017 ஆம் ஆண்டுகளில் டைம்ஸ் மியூசிக் மூலம் 3 பாடல்களை கொண்ட முழு பாடல் ஒலிப்பதிவு வெளியிடப்பட்டது.தமிழ், மராத்தி, தெலுங்கு ஆகிய மொழிகளில் இப்பாடல்கள் மதன் கார்கி, சுபோத் கானோல்கார் மற்றும் வனமாலி ஆகியோரால் முறையே எழுதப்பட்டன.
இந்துஸ்தான் டைம்ஸ் அத்ன் விமர்சனத்தில் எழுதியது: சச்சின்: ஒரு பில்லியன் கனவுகள் என்ற படம் அதன் பார்வையாளர்களை ஏக்கம் அடையசெய்யும் எல்லாவற்றையும் கொண்டிருந்த்து.
மக்சு வெபர், புரட்டஸ்தாந்த நெறிமுறையும் முதலாளித்துவத்தின் ஆற்றலும்' என்னும் அவரது நூலில் பகுத்தறிவுமயமாதல் குறித்து விளக்கியுள்ளார். இதில், சில புரட்டஸ்தாந்த இறையியலாளர்களின், குறிப்பாகக் கல்வினியம் சார்ந்தோரின், நோக்கங்கள், அவர்களது "விடுதலை ஆர்வத்தைக்" கையாளுவதற்கான ஒரு வழியாகப் பொருளியல் இலாபத்துக்கான பகுத்தறிவு சார்ந்த வழிமுறைகளை நோக்கித் திரும்பியதாக வெபர் குறிப்பிடுகிறார். இக்கொள்கையின் விளைவுகள் விரைவிலேயே அதன் மத அடிப்படைகளுடன் ஒத்துப்போகாத அளவுக்கு வளர்ந்துவிட்டதாகவும், அதனால் இதை அவர்கள் கைவிட்டுவிட்டதாகவும் வெபர் வாதிட்டார். பிந்திய ஆக்கங்களிலும், குறிப்பாக அதிகார அமைப்பு, அதிகாரத்தின் வகைப்பாடு போன்றவை தொடர்பான ஆக்கங்களிலும், இவ்விடயம் குறித்து வெபர் மேலும் ஆராய்ந்துள்ளார். பகுத்தறிவுமயமாதல் நோக்கிய தவிர்க்கமுடியாத நகர்வு குறித்து இந்த ஆக்கங்களில் வெபர் மறைமுகமாகக் குறிப்பிட்டுள்ளார்.
சமூகவியலில், பகுத்தறிவுமயமாதல் என்பது, சமூகத்தில் நடத்தைகளை ஊக்குவிப்பனவான மரபுகள், விழுமியங்கள், உணர்வுகள் ஆகியவற்றை பகுத்தறிவு, காரண ஆய்வு என்பன சார்ந்த கருத்துருக்களால் மாற்றீடு செய்வதைக் குறிக்கிறது. தற்காலத்தில், ஒரு பண்பாட்டில் பகுத்தறிவுமயமாதல் இடம்பெறுவதற்கான ஒரு காரணமாக உலகமயமாக்கத்தைக் கொள்ளலாம். நாடுகள் மேலும் மேலும் ஒன்றுடனொன்று கூடுதல் தொடர்புகளைக் கொண்டவையாக மாறி வருகின்றன. அத்துடன், தொழில்நுட்ப வளர்ச்சி காரணமாகச் சமூக வலையமைப்புக்கள், ஊடகங்கள், அரசியல் என்பவற்றினூடாக ஒன்றின்மீதொன்று செல்வாக்குச் செலுத்துவதும் இலகுவாக உள்ளது. ஆப்பிரிக்காவின் சில பகுதிகளில், அப்பகுதியினரின் பண்பாட்டின் முக்கிய கூறாகக் கருதப்படும் மந்திர மருத்துவ நடைமுறைகளை மாற்றுவதற்காக நனீன மருத்துவ முறைகளை அறிமுகப்படுத்தும் முயற்சிகள் பகுத்தறிவுமயமாதலுக்கு ஒரு எடுத்துக்காட்டு ஆகும்.
குறிப்பாக நவீன மேல்நாட்டுச் சமூகங்களின் இயல்புகள் மீது இத்துறை ஏற்படுத்திய அழுத்தங்கள் தொடர்பில் செந்நெறிச் சமூகவியல் அடிப்படையின் மையக் கருத்துருக்களில் ஒன்றாக பகுத்தறிவுமயமாதல் உருவானது. இதன் கருப்பொருள், பல அறிஞர்களின் நவீனத்துவத்துக்கு எதிரான விமர்சனங்களோடு ஒத்திருந்தபோதும், இச்சொல்லை முன்மொழிந்தவர் பெரும் செல்வாக்குப் பெற்றிருந்தவரும் எதிர்நேர்க்காட்சியியக் கொள்கை கொண்டவருமான மக்சு வெபர் ஆவார்.
பகுத்தறிவுமயமாதல் ஒரு வளர்ச்சியெனப் போலியாகக் கருதப்படுவதாகவும், சமூகத்தின் மீது எதிர்மறையானதும் எதிர்மனிதப்பண்பாக்கத் தாக்கங்களை உருவாக்கியுள்ளது என்றும் அது நவீனத்துவத்தை அறிவொளிக் கோட்பாடுகளிலிருந்து விலகச் செய்தது எனவும் பல சமூகவியலாளர்களும், சமகால மெய்யியலாளர்களும் வாதிட்டனர். சமூகவியலைத் தொடங்கியோரும் பகுத்தறிவுமயமாதல் தொடர்பில் விமர்சனங்களை முன்வைத்துள்ளனர்.
முகலாயப் பேரரசு வலுவிழந்த பின்னர் கர்நாடகப் பகுதி, தில்லி முகலாய ஆட்சியாளர்களின் கட்டுப்பாட்டிலிருந்து விலகி தன்னாட்சியுடன் செயல்படத் தொடங்கியது. பெயரளவில் ஐதராபாத் நிசாம் இப்பகுதியை ஆண்டு வந்தார். ஆனால் உண்மையில் ஆற்காடு நவாப் தோஸ்த் அலி கானின் கட்டுப்பாட்டில் கர்நாடகப் பகுதிகள் இருந்தன. அவரது இறப்பிற்குப் பின் யார் இப்பகுதியை ஆள்வது என்பது குறித்த மோதல்கள் உருவானது. ஐதராபாத் நிசாமின் மருமகன் சந்தா சாகிப்பும் மற்றும் ஆற்காடு நவாப் அன்வர்தீன் முகமது கானும் கருநாடக நவாபாக முயன்றனர். இருவருக்குமிடையே மூண்ட போரில் சந்தா சாகிபுக்கு ஆதரவாக பிரெஞ்சு கிழக்கிந்திய கம்பனியும், ஆற்காடு நவாப்புக்கு ஆதரவாக பிரித்தானிய கிழக்கிந்திய கம்பனியும் களமிறங்கின.
ஆசியா மற்றும் ஆப்பிரிக்கா கண்டங்களில் தனது காலனிகளை விரிவுபடுத்தும் நோக்கில், 1720ல் பிரஞ்சு கிழக்கிந்திய கம்பெனியை, பிரஞ்சுப் பேரரசு நாட்டுடமையாக்கியது. பிரஞ்சு நாட்டிற்கும், ஐக்கிய இராச்சியத்திற்கும் 1744ல் நடைபெற்று கொண்டிருந்த ஆஸ்திரிய வாரிசுரிமைப் போரின் தொடர்ச்சியாக, இந்தியாவில் பிரித்தானிய கம்பெனி ஆட்சியின் பகுதிகளை கைப்பற்றும் நோக்கில் பிரான்சு பேரரசின் இந்திய ஆளுநர் டூப்ளே, கூடுதல் கப்பல் படைகளுடன், பிரித்தானியர்களின் சென்னை மற்றும் கடலூர் கடற்கரை நகரங்களைக் கைப்பற்றினார்.
இராபர்ட் கிளைவ், சென்னைக்கு தெற்கே கடலூர் அருகே உள்ள புனித டேவிட் கோட்டையில் தங்கினார். சென்னையின் புனித ஜார்ஜ் கோட்டையை கைப்பற்றும் நோக்கில் கர்நாடக நவாப் அன்வர்தீனின் 10,000 படைகளுக்கும், பிரெஞ்சு கிழக்கு இந்திய கம்பெனியின் 3,000 படைகளுக்கும் இடையே 29 அக்டோபர் 1746 அன்று நடைபெற்ற அடையாற்று போரில், கர்நாடகா நவாப்பின் படைகள் தோற்று பின் வாங்கியது.
முதலாம் கர்நாடகப் போர், 1746–1748 காலகட்டத்தில் நடைபெற்றது. ஆற்காடு நவாப், ஐதராபாத் நிசாம் போன்ற தென்னிந்திய ஆட்சியாளர்களிடையே ஆட்சித் தலைமை ஆசையால் ஏற்பட்ட மோதல்களில் பிரித்தானிய கிழக்கிந்திய நிறுவனம் மற்றும் பிரஞ்சு கிழக்கிந்திய நிறுவனங்கள் தலையிட்டு வந்தன.
ஆங்கிலேயர்களின் புனித டேவிட் கோட்டை மீது பிரான்சுப் படைகள் தாக்குதல்கள் தொடுத்தது. பிரித்தானியர்களும், கர்நாடாக நவாபு படைகளும் கடுமையான எதிர்தாக்குதல்கள் தொடுத்ததால், பிரான்சுப் படைகள் பாண்டிச்சேரியை நோக்கி பின்வாங்கியது.
பின்னர் டூப்ளே, பிரித்தானியர்களின் கடலூர் நகரத்தின் புனித டேவிட் கோட்டையைக் கைப்பற்ற முற்றுகையிட்டார். பிரித்தானியர்களுக்கு உதவிட கர்நாடக நவாப்பின் மகன் முகமது அலி கான் வாலாஜா கடலூரை நோக்கி படைகளுடன் வந்தார்.
1748ல் மேஜர் லாரன்ஸ் தலைமையிலான பிரித்தானியப் படைகள் பாண்டிச்சேரியை முற்றுகையிட்டது. 1748 இறுதியில் ஏற்பட்ட ஒப்பந்தப்படி, பிரான்சு ஆளுநர் டூப்ளே, சென்னையை ஆங்கிலேயர்களுக்கு திருப்பி வழங்கினார்.
இதற்கிடையே டூப்ளே மற்றும் கர்நாடக நவாப்பும் டிசம்பர், 1746ல் செய்து கொண்ட அமைதி ஒப்பந்தம் அடிப்படையில், கர்நாடக நவாப்பின் படைகள் பின்வாங்கியது.
1748இல் ஐக்ஸ் லா ஷப்பேல் ஒப்பந்த்தின் மூலம் ஐரோப்பாவில் போர் முடிவுக்கு வந்ததை அடுத்து, தென்னிந்தியாவிலும் அமைதி திரும்பியது
கிரண் காந்தி ஒரு மின்னணு இசை தயாரிப்பாளர்,மேளம் வாசிப்பவர், கலைஞர் மற்றும் ஆர்வலர் ஆவார். மேடையில் அவர் மேடம் காந்தி என்றும் அறியப்படுவார். அவரின் இசைத்தொழிலில் பயணம் செய்யும் மேளம் வாசிப்பவர் என்பதும் அடங்கும். காந்தியின் இசை மற்றும் ஈடுபாடு பெண்களின் கவனம் மற்றும் பெண்களுக்கு அதிகாரமளித்தல் மேலும் நான்காவது-அலை பெண்ணியம் என்னும் இயக்கம் ஆகும். 2015-ல் இலண்டன் மராத்தனில் மாத விலக்கு நாளில் அக்களங்கத்தை வெல்லும் அடையாளமாக தடையற்ற குருதி கசிவுடன் ஓடினார். அவர் இசை பின் வரும் விழாக்களில் கலை நிகழ்ச்சிகள் நிகழ்த்தினார். அவை: பிட்ச்போர்க்கு, இலைட்னிங்கு இன் பாட்டில், இரோசுகில்டியன்டு எசுஎக்சுஎசுடபிள்யு.
2011-ல், சியார்ச்ட்வுன் பல்கலைக்கழகத்தில் கணிதம் , அரசியல் விஞ்ஞானம் , பெண்கள் ஆய்வு. இவற்றைப்படித்து இளநிலைப்பட்டம் பெற்றார். அதன் பின் கலிபோர்னியாவிலுள்ள சானமானிகாவில் இன்டர்சுகோப்பு இரெகார்ட்சு என்னுமிடத்தில் முதல் எண்முறை பகுப்பாய்வாளராக பயிற்சியில் சேர்ந்தார். பின்னர் முழு நேர தொழிலானது. அவர் தனது கணித திறமையை ப்பயன்படுத்தி சுபாடிபை என்ற எண்முறை சேவையிலும் இதர ஊடகத்திலும் தரவு வடிவங்களை ஆய்வு செய்தார்.
2012-ல், காந்தி எம் ஐ ஏ வுடன் இணைந்து மேள வாசிப்பை பேட் கர்ல்சு என்னும் நிகழ்வுக்காக பதிவு செய்தார். 2013, பிப்ரவரியில் , எம்.ஐ.ஏ அவர் செய்த பதிவைப்புகழ்ந்து எழுதியதுடன் மாதங்கி என்ற ஆல்பத்திற்கு சுற்றுப்பயணம் மேற்கொண்டு மேளம் வாசித்து ஆதரவு தருமாறு வேண்டிக்கொண்டது.அதே நேரத்தில் காந்தி ஆர்வர்டு பிசினசு சுகூலில் படிக்க வந்த ஒரு அழைப்பை ஒத்துக்கொண்டுவிட்டார். எனவே 2013-ல் இன்டர்சுகோப்பு இரெகார்டுசுவை விட்டு காந்தி விலகினார்.
2015-ல், 2015-ல் இலண்டன் மராத்தனில் மாத விலக்கு நாளில் அக் களங்கத்தை வெல்லும் அடையாளமாக தடையற்று குருதி வெளிப்பட ஓடினார். இதனால் எவ்வாறு மாத விடாய் ஆரோக்கியமும் , தூய்மையும் பல்வேறு கலாசாரங்களில் நடத்தப்படுகிறது என்கின்ற பேச்சு வெடித்து வைரலாகப் பரவியது.
1989 -ல் பிறந்த காந்தி, மீரா காந்தி மற்றும் சமூகத் தொழில் முனைவர் விக்ரம் காந்தியின் புதல்வி ஆவார். வளரும் போது நியுயார்க்கிலும் , மும்பை ,இந்தியாவிலும் நேரம் செலவழித்தார்.
ஜோர்டன் தொலைபேசியில் இலியாவிடம் மாடிக்கு போய், படுக்கை அறையில் கட்டிலுக்கு அடியில் படுத்துக்கொள் என்று ஆலோசனைகளைத் தந்தபடி அவளுக்கு நம்பிக்கை ஊட்டியபடி இருக்கிறார். இலியாவும் அப்படியே செய்கிறாள். உள்ளே புகுந்த அந்த மர்ம மனிதன் வீடிடல் யாரும் அகப்படாததைத் தொடர்ந்து, கிளம்ப எத்தனிக்கின்றான். அந்த நேம்பார்த்து இவியா செல்பேசிக்கும் ஹல்லி தொலைபேசிக்கும் இடையிலான தொடர்பு துண்டிக்கப்படுகிறது. இதனால் பதற்றம் அடையும் ஹல்லி சிநிதிக்காமல் இலியாவின் செல்பேசியை அழைத்துவிடுகிறார். இந்த செல்பேசி ஒலித்து, கட்டிலுக்கு அடியில் பதிங்கியவளைக் கொலைகாரனுக்குக் காட்டிக் கொடுத்துவிடுகிறது. இலியாவை கொலைகாரன் பிடித்து வெளியே இழுத்து செல்பேசியை வாங்கி ஜோர்டனிடம் பேசுகிறான், அந்தப் பெண்ணை எதுவும் செய்யாவேண்டாம் என்று ஜோர்டன் அவனிடம் கெஞ்சுகிறாள். ஆனால் அவன் அல்ரெடி டன் என்று சொல்லி தொடர்பைத் துண்டிக்கிறான். மறு நாள் அந்த பெண் சடலமாக மீட்கபடுகிறாள். இதனாள் அந்த பெண்ணின் சாவுக்கு தானே காரணம் என்று ஜோர்டன் குற்ற உணர்ச்சிக்கு ஆளாகி வருந்துகிறார்.
தி கால் என்பது 2013 ஆண்டைய அமெரிக்க உளவியல், திரில்லர், திகில், குற்றவியல் திரைப்படம் ஆகும். படத்தை பிராட் ஆண்டர்சன் இயக்க, ரிச்சர்டு டி 'ஒவிடியோ எழுதியுள்ளார். இந்தப் படத்தில் கேசி வெல்சன் என்ற பாத்திரத்தில் அபிகேல் பிரெஸ்லின் நடித்துள்ளார், இவர் தொடர் கொலைக்காரனால் கடத்தப்பட்ட ஓர் இளம்பெண்ணாகவும், ஹாலே பெர்ரி ஒரு 9-1-1 அவசர உதவி தொலைபேசி சேவையில் பணியாற்றும் பெண்ணான ஜோர்டன் டர்னராகவும் நடித்துள்ளார். மேலும் மோரிஸ் செஸ்ட்நட், மைக்கேல் எக்க்யூண்ட், மைக்கேல் இம்பீரியோலி, டேவிட் ஓங்குகா ஆகிய நட்சத்திரங்களும் இப்படத்தில் நடித்துள்ளனர். இதன் கதையானது துவக்கத்தில் ஒரு தொலைக்காட்சித் தொடருக்காக உருவாக்கப்பட்டது என்று கருதப்பட்டுகிறது, ஆனால் டி'ஓவிடியோ அதை ஒரு திரைப்படமாக மீண்டும் மாற்றி எழுதியுள்ளார். படத்தின் படப்பிடிப்பு பணியானது 2012 சூலையில் துவங்கி, 25 நாட்கள் செலவிடப்பட்டன, படத்தின் அனைத்து காட்சிகளும் கலிபோர்னியாவில், முக்கியமாக பர்பாங் மற்றும் சாண்டா கிளரிட்டாவில் படம் பிடிக்கப்பட்டன.
2013 பெப்ரவரி 26 ஆம் நாள் ரீஜல் சவுத் பீச் திரையரங்கில் நடத்தப்பட்ட மகளிர் சர்வதேச திரைப்பட விழாவில் தி கால் திரைப்படம் திரையிடப்பட்டது. படத்தை டிராஸ்டார் பிக்சர்ஸ் 2013 மார்ச் 15 அன்று திரையரங்குகளில் வெளியிட்டது. பல விமர்சகர்களால் உயர் கருத்தாக கருதப்பட்ட இந்த திரைப்படம் வணிகரீதியான வெற்றியை நிரூபித்தது, $ 13 மில்லியன் டாலர் மதிப்பில் தயாரிக்கப்பட்ட இப்படம், $ 68 மில்லியனுக்கும் மேல் வசூலித்தது. டீன் சாய்ஸ் விருதுகளில் நாடகத் திரைப்பட நடிகைக்கான விருதுக்கும், பிஈடி விருதுகளில் சிறந்த நடிகைக்கான விருதுக்கும் ஹாலே பெர்ரி பரிந்துரைக்கப்பட்டார். அதே நேரத்தில் திரைப்படமானது விமர்சகர்களிடமிருந்து கலவையான விமர்சனங்களைப் பெற்றது. ஆனால் பெர்ரி மற்றும் ப்ரெஸ்லின் நடிப்பையும் திரைப்படத்தின் புதிரை பாராட்டினார்.
ஜோர்டன் டர்னர் ஒரு 911 அவசர உதவி மைய தொலைபேசி பணியாளராக வேலைசெய்கிறார். அவருக்கு ஒரு நாள் இலியா ஒரு பெண்ணிடம் இருந்து அழைப்பு வருகிறது. அவள் தன்னுடைய வீட்டிற்குள் மர்ம நபர் ஒருவர் நுழைய முயல்வதாக அச்சமுற்று பேசுகிறாள். அவளுடன் ஜோர்டன் பேசிக் கொண்டிருக்கும் போதே அந்த மர்ம நபர் கண்ணாடியை உடைத்து வீட்டிற்குள் புகுந்து விடுகிறான்.
இந்தி திணிப்பு எதிர்ப்பு போராட்டத்தின் போது, இருவர் துப்பாக்கிச் சூட்டில் இறந்தனர். போராட்டத்தில் கலந்து கொண்ட பெண்கள், சிறுவர்கள் உட்பட 1,198 நபர்களைக் கைது செய்ததன் விளைவாக அரசு, பொதுமக்களுக்கு விளக்கம் கூற கடமைப்பட்டிருந்தது. தில்லி மத்திய அரசிலிருந்து காங்கிரஸ் கட்சி, 1939களின் இறுதியில் ஆட்சியிலிருந்து விலகிய பின்னர், சென்னை மாகாண முதமைச்சர் இராசகோபாலாச்சாரியாரும் பதவி விலகினார். 1940ல் சென்னை மாகாண ஆளுநராக இருந்த ஜான் எர்ஸ்கின் பிரபு, கல்வி நிலையங்களில் இந்தி மொழியை கட்டாயமாக கற்றுத் தரவேண்டும் என்ற உத்தரவை திரும்பப் பெற்றார். எனவே இந்தித் திணிப்பு எதிர்ப்பு போராட்டங்கள் முடிவிற்கு வந்தன.
இராசகோபாலசாரி சென்னை மாகாண முதலமைச்சராக பதவியேற்ற ஒரு மாதத்திற்குள், 11 ஆகஸ்டு 1937ல் உயர்நிலைப் பள்ளிகளில் மாணவர்களுக்கு இந்தி மொழி கட்டாயமாகக் கற்பிக்கப்பட வேண்டும் எனும் அறிவித்தார். ஈ. வெ. இராமசாமி மற்றும் நீதிக்கட்சியின் தலைவர் ஏ. டி. பன்னீர் செல்வம் ஆகியோர் உடனடியாக பள்ளிகளில் இந்தி மொழி கற்பிக்கும் அரசின் ஆனையை எதிர்த்து அறிக்கை விட்டனர். எனவே சென்னை மாகாணம் முழுவதும் 4 அக்டோபர் 1937 முதல் இந்தித் திணிப்பு எதிர்ப்புப் போராட்டம் அறிவிக்கப்பட்டது.
21 ஏப்ரல் 1938ல், சென்னை மாகாண முதலமைச்சர் இராசகோபாலாச்சாரி, 125 உயர்நிலைப்பள்ளிகளில் கட்டாயமாக இந்தி மொழி கற்பிக்கப்பட வேண்டும் என்ற அரசாணையை வெளியிட்டார். இராஜாஜியின் இந்த முயற்சி, தமிழ் மொழியை அழிக்கவும், இந்தி மொழியை வளர்க்கவும் வழிவகுக்கும் என இந்தி எதிர்ப்பாளர்களால் கருதப்பட்டது. எனவே இராஜாஜி மற்றும் இந்தி திணிப்புக்கும் எதிராக சென்னை மாகாணம் முழுவதும் போராட்ட
மேலும் சூலை 1ம் தேதி இந்தி மொழி நாள் என்று அறிவிக்கப்பட்டதற்கு எதிராகவும் இந்தி எதிர்ப்பு ஊர்வலங்கள், உண்ணாநோன்புகள், கருப்புக் கொடி ஏந்தி விளக்கக் கூட்டங்கள் நடத்துதல், அரசு அலுவலகங்கள் முன் நின்று மறியல் செய்தல், இந்தி எதிர்ப்பு மாநாடுகள் நடத்துதல் மூலம் இந்தி திணிப்புக்கு குரல் எழுப்பப்பட்டது. 3 1938)
இந்துஸ்தானி மொழியின் ஆதரவாளரகளான மகாத்மா காந்தி மற்றும் ஜவகர்லால் நேருவும், இந்துஸ்தானி மொழி பேசாத மாகாணங்களில் இந்துஸ்தானி மொழியை பரப்ப காங்கிஸ் கட்சி கட்சியினர் பரப்ப வேண்டும் என விரும்பினர். தமிழர்களை, வட இந்தியர்களுக்கு அடிமைத்தனம் செய்வதற்கான முயற்சியின் ஒரு பகுதியே இந்தி திணிப்பு என ஈ. வெ. இராமசாமி கருதினார்.
இந்தி திணிப்பு எதிர்ப்புப் போராட்டாம் சென்னை மாகாணத்தில் 1937 முதல் 1940 முடிய மூன்று ஆண்டுகள் தொடர்ந்து நடைபெற்றது. மாணவர்கள், இளைஞர் மற்றும் பொதுமக்கள் உண்ணாநோன்புகள், மாநாடுகள், ஊர்வலங்கள், மறியல் போராட்டங்கள் மூலம் இந்தித் திணிப்பை எதிர்த்தனர்.
இந்தி திணிப்பு எதிப்புப் போராட்டம் 1937–40 தில்லி காங்கிரஸ் அரசின் அறிவுறுத்தல்களின் படி, சென்னை மாகாணத்தில், இந்தியை திணிப்பதற்கு எதிராக நடைபெற்ற தொடர் போராட்டங்கள் ஆகும்.
1937ல் இந்திய தேசிய காங்கிரசு கட்சி, சென்னை மாகாண சட்டமன்றத் தேர்தலில் வெற்றி பெற்று ஆட்சி அமைத்தது. 14 சூலை 1937ல் இந்தி மொழி ஆதரவாளரான இராசகோபாலாச்சாரி சென்னை மாகாண முதலமைச்சராகப் பொறுப்பேற்றார்.
இந்த ஆணையை எதிர்த்து நீதிக்கட்சி மற்றும் திராவிடர் கழகத் தலைவர் ஈ. வெ. இராமசாமி கடுமையாக எதிர்த்ததுடன், இந்தி திணிப்புத் தொடர்பான அரசாணையை உடனடியாகத் திரும்பப் பெற வேண்டும் என வலியுறுத்தினார்.
1937ல் இந்திய தேசிய காங்கிரசு கட்சியின் சென்னை மாகாண முதலமைச்சரான இராசகோபாலாச்சாரி, சென்னை மாகாணப் பள்ளிக்கூடங்களில் இந்தி மொழி கட்டாயமாக கற்பிக்க வேண்டும் என ஆணையிட்டது.
பாலாற்றின் கரையை அடிப்படையாகக் கொண்ட பாண நாட்டின் மன்னன் மாவலி வாணாதிரயன் என்ற பெயரைப் பூண்டவர் ஆவார். இதன் பரப்பளவானது வரலாற்றுச் சூழலுக்கு ஏற்ப அவ்வப்போது மாற்றமடைந்து வந்துள்ளது. இதன் பரப்பளவு மாற்றங்களானது கல்வெட்டுகளின் வாயிலாக துல்லியமாக அறியப்படுகிறது. என்றாலும், பல வண மன்னர்களின் தனிப்பட்ட பெயர்கள் குறித்து அறியப்படவில்லை. குறிப்பாக அவர்கள் தங்கள் எதிரிகளுக்கு எதிராக போரிட்ட போர்கள் குறித்தும் அவ்வளவாக அறியப்படவில்லை. எடுத்துக்காட்டாக விஜய நந்திவிக்ரம வர்மனின் திருவல்லம் சாசணத்தில் மாவலி வாணராயன் ஆண்ட பகுதி வடுகவழி- 12000 என குறிப்பிடப்படுகிறது. ஆனால், இந்த மாவலி பணராஜாவின் தனிப்பட்ட பெயராகத் தெரியவில்லை.
பெரும்பாணப்பாடி என்பது முற்காலப் பல்லவர் காலத்தில் அவர்களின்கீழ் ஆட்சிபுரிந்த குறுநில மன்னர்களான பாணர் அல்லது வாணர் என்றழைக்கப்பட்ட மன்னர்களின் பூர்வீக ஆட்சிப்பகுதியாகும். இப்பகுதியானது தென்பெண்ணை ஆற்றில் இருந்து, திருவேங்கட மலைகள் வரை பரவியிருந்தது. பெரும்பாணப்பாடியானது திருவேங்கடக் கோட்டம் , தூநாடு, புலிநாடு, வட புலிநாடு, சிலைநாடு போன்ற பல உட்பிரிவுகளாக பிரிக்கப்பட்டிருந்தது. சோழர் காலத்தின்போது, பெரும்பாணப்பாடியானது ஜெயங்கொண்ட சோழ மண்டலத்தின் பெரிய பிரிவாக இருந்தது. மேலும் தொண்டை மண்டலத்தின் வடமேற்குப் பகுதிகளையும் கொண்டதாக இருந்தது.
பெரும்பாலான கல்வெட்டுகள் பாண மன்னர்களின் பெயரை "மகாபலி பாணராஜா" என்றே குறிப்பிடுகின்றன. பாணர்கள் அவர்களின் நிலவியல் இடத்தைக் கொண்டும் புலிநாடு பாணர்கள், தூநாடு பாணர்கள் போன்ற பெயர்களால் குறிப்பிடப்படுகின்றனர். அவர்களின் மரபுவழியானது புராணக் கதைகளுடன் தொடர்புடையதாக அவர்களின் செப்பேடுகளிலும், கோவில் கல்வெட்டுகளிலும் விவரிக்கப்பட்டுள்ளன. ஒரு உதாரணமாக பாணன் மூன்றாம் விக்ரமாதித்யனின் உதயேந்திரம் சாசணத்தில், விஷ்ணுவின் மகாபலி பற்றிய புராணக் தொடர்புகளை விவரிக்கப்பட்டுள்ளது.
பெரும்பாணப்பாடியானது பாணராட்டிரம் என்றும் அழைக்கப்பட்டது. பெரும்பாணப்பாடியில் எல்லைகளாக மேற்கில் கோலார், புங்கனூர் மற்றும் ஸ்ரீசைலம் போன்றவற்றையும் கிழக்கில் காளத்தி மற்றும் சோளிங்கர் ஆகியவற்றைக் கொண்டதாக இருந்தது. தெற்கெல்லையாக தென்பெண்ணையாற்றைக் கொண்டிருந்தது. பெரும்பாணப்பாடியின் தலைநகரானது வேலூரில் இருந்து 22 கி.மீ தொலைவில் உள்ள திருவல்லம் ஆகும். இது அக்காலத்தில் வணபுரம் என்ற பெயரில் அழைக்கப்பட்டது.
பாண மன்னர்கள் மகாபலி சக்கரவர்த்தியின் வழித்தோன்றல்களாக தங்களைக் குறிப்பிட்டுக்கொண்டனர். மேலும் அவர்கள் பெரும்பாணாதியரசர் அல்லது மகாபலி பாணராஜா என அழைக்கப்பட்டனர். துவக்கக் கால மன்னர்கள் பெரும்பண-அரைசர் போன்ற பெயர்களைக் கொண்டிருந்தது அவர்கள் காலத்திய நடுகற்களின் வழியாகத் தெரிகிறது.
உயிரே உயிரே என்பது தமிழ் காதல் திரைப்படம் ஆகும். இப்படத்தை ஏ. ராஜசேகர் இயக்கியுள்ளார். படமானது மூத்த நடிகை ஜெயபிரதா மற்றும் முன்னாள் அரசியல்வாதி அமர் சிங் ஆகியோரால் தயாரிக்கப்பட்டது. இந்தப் படமானது விக்ரம் குமாரின் 2012 ஆண்டைய வெற்றிப் படமான இஷ்க் என்ற தெலுங்கு படத்தின் மறு ஆக்கமாகும். இந்தப் படத்தில் பிரபல நடிகை ஜெயப்ரதாவின் மகனான சித்து, ஹன்சிகா மோட்வானி ஆகியோர் முதன்மைப் பாத்திரங்களில் நடித்துள்ளனர். படமானது 2016 ஏப்ரல் 1 அன்று வெளியாகி, ரசிகர்களிடம் மிகுதியான எதிர்மறை விமர்சனத்தைப் பெற்றது.
ஒருவழியாகச் சென்னைக்கு வரும் இவர்கள், அங்கு பிரியாவிடம் தன் காதலைச் சொல்ல ராகுல் முயற்சி செய்கிறார். அப்போது, பிரியாவை அழைத்துச் செல்ல வரும் பிரியாவின் அண்ணன் சிவாவை பார்த்தவுடன் அதிர்ந்து போகிறார். பிரியாவின் அண்ணன் சிவா, மூன்று வருடங்களுக்கு முன்பு, ராகுலின் அக்காவான திவ்யாவைக் காதல் என்ற பெயரில் துன்புறுத்தியதற்காக அவரை அடித்திருக்கிறார். இதனால் சிவாவுக்கும் ராகுலுக்கும் முன்பே பகை இருந்து வருகிறது.
அன்று இரவு தனியாகக் கடற்கரையில் இருக்கும் பிரியாவை, ஒரு கும்பல் கற்பழிக்க முயற்சி செய்கிறது. இந்த கும்பலிடம் இருந்து பிரியாவைக் காப்பாற்றுகிறார் ராகுல். இதிலிருந்து பிரியாவுக்கு ராகுல் மீது காதல் ஏற்படுகிறது. இருவரும் காதலைச் சொல்லாமல் இருந்து வருகிறார்கள்.
சென்னையில் தரையிறங்க வேண்டிய விமானம், மழை, வெள்ளம் காரணமாக கோவாவில் தரையிறங்குகிறது. கோவாவில் ராகுலின் நண்பனுக்கு திருமணம் நடைபெற இருப்பதால், அங்கு பிரியாவை அழைத்து செல்கிறார். அங்கு நண்பர்களிடம் பிரியாவைத் தன்னுடைய மனைவி என்று அறிமுகம் செய்து வைக்கிறார்.
நாயகன் ராகுல் மும்பையில் இருந்து விமானம் மூலம் சென்னைக்கு வருகிறார். அதே விமானத்தில் பிரியாவும் பயணிக்கிறார். இவரைப் பார்த்தவுடனே காதல் வயப்படுகிறார் ராகுல். விமானத்தில் அருகருகே உட்கார்ந்து பேசி கொண்டு வருகிறார்கள்.
ஒருகட்டத்தில் பிரியா ராகுல் மீது ஏற்பட்ட காதலை வெளிப்படுத்துகிறார். இந்த காதலுக்கு அவரது அண்ணன் சிவா எதிர்ப்பு தெரிவிக்கிறார். இறுதியில், சிவாவை எதிர்த்து பிரியாவும் ராகுலும் எவ்வாறு இணைந்தார்கள் என்பதே படத்தின் மீதிக்கதை.
வில்கெம் மேக்சிமிலியன் உண்ட் ஒரு செருமானிய மருத்துவர், உடற்கூறியல் நிபுணர், மெய்யியலாளர், மற்றும் பேராசிரியர் ஆவார். இவர் நவீன உளவியலை நிறுவியர்களில் ஒருவராக அறியப்படுகிறார். உண்ட், உளவியலை மெய்யியல் மற்றும் உயிரியல் என்பதற்கு மாறாக ஒரு அறிவியல் என்றார். இவர் தான் தன்னை ஒரு உளவியலாளர் என்று எப்போதும் அழைத்துக் கொண்டவர் ஆவார். இவர் பரவலாக "பரிசோதனை உளவியலின் தந்தை" என அழைக்கப்படுகிறார். 1879 ஆம் ஆண்டில், லீப்சிக் பல்கலைக்கழகத்தில் முதல் உளவியல் ஆய்வுக்கூடத்தை நிறுவினார். இந்த முயற்சி உளவியலைத் தனிப்பட்ட அறிவின் புலமாகச் செய்தது. இந்த ஆய்வகத்தை உருவாக்கியதன் மூலம் மற்ற அறிவியலின் மற்ற புலங்களிலிருந்து வேறுபட்ட புலமாக உளவியலை நிறுவ முடிந்தது. இவர் தான் உளவியலுக்காகவும், நிறுவனத்தில் ஆய்வுகளை வெளியிடுவதற்காகவும் கல்விசார் பருவ இதழ் ஒன்றைத் தொடங்கினார்.
உண்ட் நெகாரு, பேடனில் 1832 ஆம் ஆண்டு, ஆகத்து மாதம் 16 ஆம் நாள் மேக்சிமிலியன் உண்ட் மற்றும் அவரது மனைவி மேரி பிரெட்ரிக் நீ அர்னால்ட் ஆகியோருக்கு 17 ஆவது குழந்தையாகப் பிறந்தார். உண்டின் தந்தை வழி தாத்தாவான பிரெட்ரிக் பீட்டர் உண்ட் , ஐடல்பெர்க்கில் புவியியல் பேராசிரியராகவும், கிறித்தவப் பாதிரியாராகவும் இருந்தார். உண்டுக்கு பதினான்கு வயதான போது, அவரது குடும்பமானது, பாடன்-வுயர்ட்டம்பெர்கில் உள்ள எய்டெல்சீம் என்ற சிறிய இடைக்காலத்திய நகருக்கு குடிபெயர்ந்தனர்.
1991 ஆம் ஆண்டில் அமெரிக்க உளவியலாளர்களால் மேற்கொள்ளப்பட்ட ஆய்வொன்று, உண்டின் புகழை முதல் இடத்தில் வைத்தது. இந்த தகுதியானது அவருக்கு அனைத்துக் காலத்திலும் மேம்பட்ட நிலையில் இருந்ததற்காக 29 அமெரிக்க வரலாற்றுச் சிறப்பு மிக்க உளவியலாளர்கள் வழங்கிய மதிப்பீடுகளால் தரப்பட்டது. இந்த ஆய்வில் வில்லியம் ஜேம்ஸ் மற்றும் சிக்மண்ட் பிராய்ட் ஆகியோர் இரண்டாவது மற்றும் மூன்றாவது நிலைையப் பிடித்தனர்.
பொருளாதார ரீதியாக நிலையானதாக கருதப்பட்ட செருமனியில் பிறந்த உண்ட் கல்வி, மருத்துவம் மற்றும் தொழில்நுட்ப வளர்ச்சியில் செல்வத்தை மீண்டும் முதலீடு செய்த காலத்தில் வளர்ந்தார். அறிவின் முன்னேற்றத்திற்கான பொருளாதார முயற்சியானது, ஒரு புதிய உளவியல் ஆய்வு முறையின் வளர்ச்சியை ஊக்குவித்ததுடன், உண்ட் தற்போது அடைந்துள்ள முன்னணி உளவியலாளர் என்ற நிலைக்கு வளர்ச்சியடைவதற்கும் உதவியது.
மஹாதேவராயாவின் தந்தை விஜயராயா ஒரு அரசர் ஆவார். அவர் கடவுளின் ஆசீர்வாதத்தால் ஒரு வைரக்கல்லை அடைகிறார், அவர் அந்தக் கல்லைத் தொட்டதும், அது பிரகாசமாக வெளிச்சத்தைப் பொழிகிறது. அது மிகவும் சக்கிவாய்ந்த கல் என்றும் இதனால் நாட்டுக்கு மிகவும் நன்மை என்றும் அறிகிறார். இந்தக் கல்லை பாதுகாக்க ருத்ரா என்பவரை பாதுகாவலராக அரசர் நியமிக்கிறார். அவர் அந்த்தக் கல்லின் சக்கியை அறிந்த எகிப்து அரசர் அதைக் கைப்பற்ற முயல்கிறார். அவர்களிடம் இருந்து அந்தப் புனிதக் கல்லைக் காக்க ருத்ரா தன் உயிரை அளிக்கிறார். அவரின் மகன்தான் சக்தி என மகாதேவராயா கூறுகிறார். இந்தக் கல்லை மீண்டும் கைப்பற்ற அந்த எகிப்தியர்களின் அடுத்தத் தலைமுறையும் வந்துள்ளதாக மகாதேவராயர் கூறுகிறார். அவர்களே அந்த எகிப்தைச் சேர்ந்த கொள்ளை கும்பல் எப்பதை அறிந்த சக்தி அவர்களிடம் இருந்து வைரத்தாக் காக்க போராடி அவர்களை வீழ்த்தி அவர்களிடம் அந்தப் புனிதக் கல்லைக் காப்பாற்றி அதன்வழியாக இந்தியாவையும் மற்ற உலக நாடுகளையும் காக்கின்றார்
சக்தி என்பது 2011 ஆண்டய தோல்வியற்ற தெலுங்கு வரலாற்று அதிரடி- கனவுருப்புனைவு திரைப்படமாகும். இப்படத்தை மெஹர் ரமேஷ் இயக்க இலியானா டி குரூஸ், ஜூனியர் என்டிஆர் மற்றும் மஞ்சரி பட்னிஸ் ஆகியோர் முன்னணி கதாபாத்திரங்களில் நடித்துள்ளனர். மேலும் இந்தப் படத்தில், சோனு சூத், எஸ். பி. பாலசுப்ரமணியம், ஜாக்கி செராப், பூஜா பேடி மற்றும் தமிழ் நடிகர் பிரபு கணேசன் ஆகியோர் துணைப் பாத்திரங்களில் நடித்துள்ளனர். படத்தை விஜயந்தி மூவிஸ் பதாகையின்கீழ் சி. அஸ்வினி தத் தயாரித்துள்ளார். படமானது 2011 ஏப்ரல் 1 அன்று வெளியானது. படத்தின் தமிழ் மொழிமாற்றப் பதிப்பானது ஒம் சக்தி என்ற பெயரில் ஒரே நேரத்தில் வெளியானது.
மேலும் இது ஏக் தா சோல்டிர் என்ற பெயரில் இந்தி மொழியில் மொழிமாற்றப்பட்டது. இது பெருமளவு எதிர்மறைக் கலவையான விமர்சனங்களைப் பெற்றது. மேலும் இது வசூலில் பெரும் இழப்பைச் சந்தித்தது.
ரோகன் பதன்கர் பார்வையற்றவர். இவர் கார்ட்டூன் கதாபாத்திங்களுக்கு குரல் கொடுக்கும் டப்பிங் கலைஞராக வேலை பார்ப்பவர். இவருக்கு திருமணம் செய்துகொள்ள ஆசை. ஒரு நாள் இவரைப்போலவே பார்வையற்றவரும் கீ போர்ட் கலைஞருமான சுப்ரியாவைச் சந்திக்கிறார். யாமியை திருமணம் செய்ய ஆசைப்படுகிறார். இதையடுத்து ஹிருத்திக்கின் பேச்சினாலும் காதல் நடவடிக்கைகளாலும் காதலில் விழுகிறார் யாமி. பிறகு இருவரும் திருமணம் செய்துகொண்டு மகிழ்ச்சியாக வாழ்ந்துவரும் தருணத்தில் அமித்தும் அவர்களின் நண்பர்களும் சேர்ந்து சுபிரியாவை பாலியல் வல்லுறவுக்கு ஆளாக்கி அவரின் மரணத்துக்குக் காரணமாகிறார்கள். இந்தக் குற்றத்துக்கு நியாயம் கேட்டு ரோகன் பதன்கர் காவல் துறையிடம் புகார் அளிக்கிறார். அமீதின் அண்ணன் மாதவ்ராவ் அரசியல் செல்வாக்கு கொண்டவராக இருப்பதால், குற்றவாளிகள்மீது காவல்துறை நடவடிக்கை எடுக்க மறுக்கிறது. இதனால் பார்வையற்றவராக இருந்தாலும் தன் அறிவுக்கூர்மையால் ரோகன் பதனகர் குற்றவாளிகளை எப்படி பழிவாங்குகிறார் என்பதே கதை.
காபில் என்பது 2017 ஆண்டைய இந்திய இந்தி குற்றவியல் திரில்லர் திரைப்படமாகும். படத்தை சஞ்சய் குப்தா இயக்க, விஜய்குமார் மல்கோத்ரா எழுதியுள்ளார். படத்தை ராகேஷ் ரோஷன் தனது பிலிம்கிராப்ட் என்ற பதாகையின்கீழ் தயாரித்துள்ளார். இது இரு பார்வையற்ற இணைகளின் காதல் குறித்த படம். பார்வையற்றவர்களாக கிருத்திக் ரோஷன் மற்றும் யாமி கௌதம் ஆகியோர் நடித்துள்ளனர். படத்துக்கான இசையை ராஜேஷ் ரோஷன் அமைத்துள்ளார். படத்தின் முதன்மைப் படப்பிடிப்பானது 2016 மார்ச் 30 இல் துவங்கியது. படமானது 2017 சனவரி 25 வெளியானது. மேலும் காபில் படமானது தமிழ் மற்றும் தெலுங்கில் பலம் என்ற பெயரில் மொழிமாற்றம் செய்து வெளியிடப்பட்டது. 63 வது பிலிம்ஃபேர் விருதுகளில் கிருதிக் ரோஷனின் நடிப்பிற்காக சிறந்த நடிகருக்கான ஃபிலிம்பேர் விருதுக்குப் பரிந்துரைக்கப்பட்டார்.
2016 சனவரியில் இப்படம் குறித்து சஞ்சய் குப்தா அதிகாரப்பூர்வமாக அறிவித்தார். படத்தில் இருத்திக் ரோஷன் முன்னணி பாத்திரத்தை ஏற்பதாகவும், ராகேஷ் ரோசன் இந்தப் படத்தை தயாரிப்பதாகவும், ராஜேஷ் ரோஷன் படத்தின் பின்னணி இசையை செய்வதாகவும் அறிவிக்கப்பட்டது. மேலும் படத்தில் ரோமிட் ரோய் மற்றும் ரோகித் ராய் ஆகியோர் எதிர்மறை பாத்திரத்தை ஏற்பதாகவும் அறிவிக்கப்பட்டது.
அரேபியக் குதிரை என்பது, அரேபியத் தீபகற்பத்தில் தோன்றிய ஒரு குதிரை இனம் ஆகும். தனித்துவமான தலை வடிவத்தையும், உயர் வால் அமைவையும் கொண்ட அரேபியக் குதிரைகள், உலகின் மிக இலகுவாக இனங்காணத்தக்க குதிரை இனங்களுள் ஒன்று. இற்றைக்கு 4500 ஆண்டுகளுக்கு முன்பே தற்கால அரேபியக் குதிரைகளை ஒத்த குதிரைகள் இருந்ததற்கான தொல்லியல் சான்றுகள் மத்திய கிழக்கில் கிடைத்துள்ளதால் இது மிகப் பழைய குதிரை இனங்களுள் ஒன்றும் ஆகும். வரலாற்றுக் காலம் முழுவதிலும், போர், வணிகம் ஆகியவற்றினூடாக உலகம் முழுதும் பரவிய அரேபியக் குதிரைகள், பிற இனங்களின் வேகம், தாங்கும் ஆற்றல், மெருகு, எலும்பு வலிமை ஆகியவற்றை மேம்படுத்துவதற்காகப் பயன்பட்டுள்ளது. இன்று, சவாரிக்காகப் பயன்படும் குதிரை இனங்கள் ஏறத்தாழ அனைத்திலும், அரேபியக் குதிரை இனத்தின் குருதிவழி உள்ளது.
அரேபியக் குதிரை உலகில் மனிதனால் உருவாக்கப்பட்ட மிகப் பழைய குதிரை இனங்களுள் ஒன்று. மூதாதை இனமாகிய கீழைத்தேச துணைவகை அல்லது "முந்து அரேபியன்", நவீன அரேபியக் குதிரை இனத்தை ஒத்த கீழைத்தேச இயல்புகளோடு கூடிய குதிரை என நம்பப்படுகிறது. இவ்வாறான இயல்புகளைக்கொண்ட குதிரைகள் அரேபியத் தீபகற்பத்தில் 3500 ஆண்டுகளுக்கு முன்பே பாறை ஓவியங்களிலும், கல்வெட்டுக்களிலும் இடம்பெற்றுள்ளன. தொல்பழங்கால வரலாற்றில், பண்டைய அண்மைக் கிழக்கு முழுவதும் மெருகேறிய தலைகளுடனும், உயரமான வால் அமைவுடனும் கூடிய குதிரைகள் கலை ஆக்கங்களில், குறிப்பாக கிமு 16 ஆம் நூற்றாண்டுப் பண்டைய எகிப்தின் ஆக்கங்களில் காணப்படுகின்றன.